open-index/open-wikipedia-markdown huggingface dataset:
Arvid Horn af Åminne

**Arvid Horn af Åminne** (10. tammikuuta 1631 Kärkinen, Karuna, Sauvo – 17. maaliskuuta 1692) oli suomalainen aatelismies. 

Horn omisti Varsinais-Suomessa Karunan kartanon. Ollessaan nuori upseeri hän halusi mennä naimisiin serkkunsa Ingeborg Gyldenärin kanssa. Hänen isänsä Mauritz Horn ei kuitenkaan antanut liitolle hyväksyntää, joten Arvid pyrki ratkaisemaan tilanteen tuomiokapitulin avulla. Tuomiokapitulin mukaan asia kuitenkin kuului kuninkaalle. Koska vaikutti siltä, että asian selviäminen veisi runsaasti aikaa, Horn päätti ”ryöstää” Ingeborgin Kankaisten kartanosta. Ryöstön toteuduttua he asuivat yhdessä Lohjan Laakspohjassa talven ajan. Virallista vihkimistä Horn ei kuitenkaan onnistunut järjestämään erilaisista yrityksistä huolimatta. Niinpä hän päätyi vangitsemaan pastori Stigaeuksen Laakspohjaan. Pastori pääsi vapaaksi vasta luvattuaan vihkiä Arvid Hornin Ingeborgin kanssa. Tämä vihkiminen täytti muodolliset vaatimukset mutta ei saanut osakseen yleistä hyväksyntää. Kirkossa Ingeborg ja Arvid Horn eivät esimerkiksi saaneet ottaa osaa ehtoolliseen.

Ingeborgin kuoltua Arvid Horn avioitui Maria Elisabet Kruse af Kajballan kanssa, joka oli hänen toisen serkkunsa tytär. He eivät kuitenkaan saaneet arvolleen sopivasti istua kirkon ensimmäisessä penkkirivissä, mikä vastasi Ingeborgin kanssa solmitun liiton aikana vallinnutta tilannetta. Niinpä Horn rakennutti Karunaan oman kirkon, Sant Maria Elisabethin, joka nykyisin tunnetaan Karunan vanhana kirkkona. 

## Lähteet
* *Keskellä kylää. Helsingin hiippakunnan kirkkoja.* (Kirjapaja 1999)
Vasil Tole

**Vasil S. Tole** (s. 22. marraskuuta 1963, Përmet) on albanialainen taidemusiikin säveltäjä ja etnomusikologi. Hän on myös kirjoittanut kirjoja albanialaisesta musiikista. 

Tole opiskeli vuosina 1984–1987 Tiranan konservatoriossa. Hän toimii tällä hetkellä professorina Tiranan taideakatemiassa ja Albanian musiikkineuvoston puheenjohtajana. Hän on säveltänyt muun muassa oopperan *Eumenides* (2004), kamarimusiikkia, orkesteriteoksia ja pienimuotoisia kappaleita. 

## Aiheesta muualla
* Kotisivut ,
Love, Whitney

**Love, Whitney** on Whitney Houstonin vuonna 2001 julkaistu kokoelma-albumi, joka on jatkoa hänen moninkertaista platinaa myyneelle ** -kokoelma-albumilleen. Se sisältää Houstonin uran merkittävimpiä, hänen tavaramerkeikseen nousseita balladeja. Albumin 16 kappaleesta yhdeksän on päässyt Yhdysvaltain singlelistan ensimmäiselle sijalle.

## Kappalelista
Denise Richards

**Denise Lee Richards** (s. 17. helmikuuta 1971 Downers Grove, Illinois, Yhdysvallat) on yhdysvaltalainen näyttelijä, televisioesiintyjä ja malli. Hänen tunnetuimpia elokuvaroolejaan ovat 1990-luvun lopun menestyselokuvissa *[[Starship Troopers – Universumin sotilaat]]*, *[[Villit kuviot]]* ja *[[Kun maailma ei riitä]]*. Hän on esiintynyt myös useissa televisiosarjoissa ja tositelevisiossa.

## Elämä ja ura
Richards syntyi vuonna 1971 Illinoisissa kahvilanpitäjä-äidin ja puhelininsinööri-isän perheeseen. Hänellä on sisko. Perhe asui Downers Grovessa ja Mokenassa. Richards valmistui ylioppilaaksi El Caminon high schoolista Kaliforniassa vuonna 1989.

Ennen ryhtymistään näyttelijäksi Richards työskenteli mallina Judith Fontaine Modeling & Talent Agencyn listoilla. Hän esiintyi 1990-luvulla aluksi pienen budjetin elokuvissa, televisioelokuvissa ja televisiosarjoissa. Hänen ensimmäinen merkittävä pääroolinsa oli tieteiselokuvassa *[[Starship Troopers – Universumin sotilaat]]* (1997), jota seurasi rooli elokuvassa *[[Villit kuviot]]* (1998) ja Bond-tyttönä elokuvassa *[[Kun maailma ei riitä]]* (1999).

Richards valittiin 2000-luvun taitteessa eri medioissa yhdeksi maailman seksikkäimmistä naisista. Hän esiintyi alastomana *[[Playboy]]*-lehdessä vuonna 2004. Richardsin elokuvaroolit 2000-luvulla hyödynsivät ja parodisoivat usein hänen seksisymbolin imagoaan. Elokuvarooliensa ohella Richards näytteli 2000-luvun alussa televisiosarjoissa kuten *[[Spin City]]*, *[[Miehen puolikkaat]]* ja *[[Frendit]]*. Hänellä oli myös oma tositelevisio-ohjelma *Denise Richards: It’s Complicated*, jota esitti yhdysvaltalainen E!.

Richards julkaisi muistelmansa *The Real Girl Next Door* vuonna 2011. Vuodesta 2019 alkaen Richards on esiintynyt tositelevisiosarjassa *[[The Real Housewives of Beverly Hills]]*. Hän esitti Shauna Fultonia *[[Kauniit ja rohkeat|Kauniissa ja rohkeissa]]* 2019–2020.

Richards oli naimisissa näyttelijä Charlie Sheenin kanssa 2002–2006. Heillä on kaksi yhteistä tytärtä. Vuonna 2011 Richards adoptoi kolmannen tyttären. Vuonna 2018 Richards meni naimisiin terapiakeskuksen omistajan Aaron Phypersin kanssa.

Richardsilla on Onlyfans-kanava, jolla hän tarjoaa eroottista sisältöä.

## Filmografia

## Lähteet

## Aiheesta muualla
* 
*
Tonin Harapi

**Tonin Harapi** (9. kesäkuuta 1928 Shkodra, Albania – 30. heinäkuuta 1992) oli albanialainen säveltäjä. Hän syntyi Shkodrassa Albaniassa, opiskeli Moskovan konservatoriossa ja valmistui Tiranan konservatoriosta vuonna 1964.

Harapi sävelsi muiden muassa lastenoopperan *Kufitarët*,  operetin *Mësimi i pyllit*, oratorion, kamarimusiikkia, oopperoita ja pianomusiikkia.

## Lähteet
Lammasoaivi

**Lammasoaivi** on yksi Kilpisjärven monista tuntureista. Se sijaitsee 36 kilometriä Kilpisjärven kylästä etelään päin. Sinne perusti Tunturituuli Oy lokakuussa 1996 maailman ensimmäisen arktisen tuulivoimapuiston, ja siellä sijaitsee kolme tanskalaisvalmisteista tuulivoimalaitosta.

## Tuulivoimapuisto
Tunturin laelle rakennettiin Kemijokiyhtiön toimesta vuonna 1996 kaksi tuulivoimalaitosta ja pari vuotta myöhemmin vielä kolmas tuulivoimala. Nämä muodostavat Lammasoaivin tuulivoimapuiston, jonka omistaa nykyään Lammasoaivin Voima Oy.

## Katso myös
* Luettelo Suomen korkeimmista kohdista
* Luettelo Suomen suurimmista prominensseista

## Lähteet

## Aiheesta muualla
* Tunturituuli 
* internettisivu
Kozma Lara

**Kozma Lara** (10. heinäkuuta 1930 Durrës, Albania – 18. tammikuuta 2019) oli albanialainen säveltäjä ja sanoittaja. Hän on säveltänyt muun muassa pianomusiikkia, viulumusiikkia, oopperoita ja elokuvamusiikkia. Lara on myös opettanut sävellystä muiden muassa Vasil Tolelle Tiranassa.

## Lähteet
Vivien Cardone

**Vivien Elisabeth Cardone** (s. 14. huhtikuuta 1993 Port Jefferson, Long Island, New York, Yhdysvallat) on yhdysvaltalainen näyttelijä. Hän on näytellyt muun muassa Delia Brownin roolissa televisiosarjassa *[[Everwood]]*.

Vivien Cardone on syntynyt Port Jeffersonissa Long Islandilla New Yorkissa. Cardone on toiseksi vanhin neljästä lapsesta. Hän näytteli ensimmäisen kerran kolmen kuukauden iässä. Vivien sai ensimmäisen elokuvaroolinsa Marcee Hermanina Oscarilla palkitussa elokuvassa *[[Kaunis mieli]]*. Vivien sai nimensä äitinsä ihaileman näyttelijän Vivien Leighin mukaan. Myös hänen isosiskonsa Olivia on näyttelijä.

## Lähteet

## Aiheesta muualla
* 
*
Mena Suvari

**Mena Alexandra Suvari** (s. 13. helmikuuta 1979 Newport, Rhode Island, Yhdysvallat) on yhdysvaltalainen näyttelijä. Hän on näytellyt muun muassa elokuvissa *[[American Beauty]]* ja *[[American Pie (elokuva)|American Pie]]*. Suvari aloitti uransa 12-vuotiaana toimimalla mallina, ja 16-vuotiaana hän pääsi mukaan televisiosarjaan *[[Teho-osasto (televisiosarja)|Teho-osasto]]*. Hän ääninäytteli *[[Kingdom Hearts II|Kingdom Hearts 2]]* -pelissä Aerista vuonna 2005.

Suvarin isä on virolainen lääkäri Ando Süvari ja äiti kreikkalainen sairaanhoitaja Candice. Hän meni naimisiin 18. maaliskuuta 2000 saksalaissyntyisen, 18 vuotta itseään vanhemman Robert Brinkmannin kanssa. Pari erosi 2005. Vuosina 2010–2012 Suvari oli avioliitossa konserttipromoottori Simone Sestison kanssa.

## Filmografia
* *[[Jäähyväiset tytöille]]* (1997)
* *[[Snide and Prejudice]]* (1997)
* *[[Nowhere]]* (1997)
* *[[Beverly Hillsin slummit]]* (1998)
* *[[American Beauty]]* (1999)
* *[[American Pie (elokuva)|American Pie]]* (1999)
* *[[Carrie 2 – raivo]]* (1999)
* *[[Luuseri (elokuva)|Luuseri]]* (2000)
* *[[Live neitsyt!]]* (2000)
* *[[Muskettisoturi (elokuva)|Muskettisoturi]]* (2001)
* *[[American Pie 2]]* (2001)
* *[[Kuka on cool?]]* (2001)
* *[[Spun (elokuva)|Spun]]* (2002)
* *[[Sonny]]* (2002)
* *[[Trauma (vuoden 2004 elokuva)|Trauma]]* (2004)
* *[[Standing Still – sekavia suhteita]]* (2004)
* *[[Dangerous parking]]* (2005)
* *[[Edmond (elokuva)|Edmond]]* (2005)
* *[[Brooklyn Rules]]* (2005)
* *[[Huhupuhetta]]* (2005)
* *[[Domino (elokuva)|Domino]]* (2005)
* *[[Beauty Shop]]* (2005)
* *[[Factory Girl]]* (2006)
* *[[Brooklyn Rules]]* (2006)
* *[[The Dog Problem]]* (2006)
* *[[Caffeine]]* (2006)
* *[[The Dog Problem]]* (2006)
* *[[Final Fantasy VII: Advent Children]]* (2006)
* *[[Stuck]]* (2007)
* *[[Day of the Dead (vuoden 2008 elokuva)|Day of the Dead]]* (2008)
* *[[American Pie: Luokkakokous]]* (2012)

## Televisiosarjat
* *[[Isojen poikien leikit]]* (1995) – Laura
* *[[Isojen poikien leikit]]* (1996) – Hilary
* *[[Teho-osasto (televisiosarja)|Teho-osasto]]* (1996)
* *[[Minor Adjustments]]* (1996)
* *[[El Caminon poliisit]]* (1996–1997)
* *[[413 Hope St.]]* (1997)
* *[[Chicagon lääkärit]]* (1997)
* *[[Atomic Train]]* (1999)
* *[[Saturday Night Live]]* (2001)
* *[[Mullan alla]]* (2004)
* ''South of Hell (2015)

## Lähteet

## Aiheesta muualla

*
Soul Calibur II

**Soul Calibur II** on Namcon kehittämä tappelupeli. Peli on julkaistu kolikkopelinä vuonna 2002 sekä useille pelikonsoleille seuraavana vuonna.

Peli on jatkoa *[[Soul Calibur (pelisarja)|Soul Calibur]]* -pelisarjaan.

## Pelitilat

Pelin konsoliversioissa on useita eri taistelutiloja. Näitä ovat mm.

* Arcade-tila, jossa tarkoituksena on voittaa aluksi kuusi vastustajaa, sen jälkeen kunkin pelihahmon kilpailija tai vastustaja, ja tämän jälkeen päävastustaja
* VS mode, jossa tarkoituksena on taistella toista pelaajaa vastaan
* Weapon Master, jossa tarkoituksena on selvittää useita tehtäviä erilaisin ehdoin ja rajoituksin.

Weapon Master -moodin kautta aukeaa myös mahdollisuus ostaa ja avata uusia aseita, pukuja, hahmoja ja peliominaisuuksia.

## Hahmot

Pelissä esiintyvät seuraavat hahmot:

* Heishiro Mitsurugi
* Necrid (vain konsoliversioissa)
* Taki
* Talim
* Cassandra Alexandra
* Hong Yun-seong (pelissä käytetään hahmon nimen vanhaa kirjoitustapaa Yunsung)
* Raphael Sorel
* Kilik
* Chai Xianghua
* Maxi
* Nightmare (Siegfried Schtauffen)
* Isabella "Ivy" Valentine
* Astaroth
* Voldo

Lisäksi kussakin konsoliversiossa esiintyy yksi erikoishahmo:

* Heihachi Mishima *[[Tekken]]* -sarjasta (Playstation 2 -versiossa)
* Spawn saman nimisestä sarjakuvasta (Xbox-versiossa)
* Link *[[The Legend of Zelda]]* -sarjasta (GameCube-versiossa)

Seuraavat hahmot ovat avattavia:

* Sophitia Alexandra
* Seung Mina
* Yoshimitsu
* Charade
* Cervantes de Leon
* Berserker (voi käyttää vain moninpelissä)
* Assassin (voi käyttää vain moninpelissä)
* Lizardman (voi käyttää vain moninpelissä)

## Aiheesta muualla
*
Cynthia Nixon

**Cynthia Ellen Nixon** (s. 9. huhtikuuta 1966 New York) on yhdysvaltalainen näyttelijä, joka on saanut urallaan Emmyn parhaiten tunnetusta roolistaan asianajaja Miranda Hobbesina sarjassa *[[Sinkkuelämää]]* (1998–2004). Hän on myös vieraillut sarjassa *[[House (televisiosarja)|House]]*.

Nixon on syntynyt ja kasvanut New Yorkissa. Toisin kuin roolihahmonsa Miranda, hän on todellisuudessa vaaleatukkainen eikä punapää. Hän on näytellyt 13-vuotiaasta asti useissa eri näytelmissä Broadwayllä.

Maaliskuussa 2018 Nixon ilmoitti pyrkivänsä New Yorkin kuvernööriksi syksyn vaaleissa.

## Yksityiselämä
Nixon oli vuosina 1988–2003 naimisissa englannin professorin Danny Mozesin kanssa. Heille syntyi kaksi lasta, tytär vuonna 1996 ja poika vuonna 2002.

Vuonna 2004 Nixon alkoi seurustella Christine Marinonin kanssa, ja he menivät naimisiin 2012. Marinoni synnytti pariskunnalle pojan vuonna 2011.

Nixonilla todettiin vuonna 2006 rintasyöpä, josta hän selvisi.

## Filmografia

## Palkinnot
### [[Emmy-palkinto]]
*2004: Paras naissivuosa komediasarjassa − *Sinkkuelämää*
*2008: Paras vieraileva naisnäyttelijä draamasarjassa − *[[Kova laki: Erikoisyksikkö]]*
### [[Screen Actors Guild -palkinto]]
*2001: Paras näyttelijäkokoonpano komediasarjassa − *Sinkkuelämää*
*2004: Paras näyttelijäkokoonpano komediasarjassa − *Sinkkuelämää*
### [[Tony-palkinto]]
*2006: Paras naispääosa näytelmässä − *Rabbit Hole*

## Lähteet

## Aiheesta muualla

* 
*
Feim Ibrahimi

**Feim Ibrahimi** (1935–1997) oli albanialainen säveltäjä. Hän syntyi Gjirokastërissa ja opiskeli Tiranan konservatoriossa säveltäjä Tish Daijan johdolla. Ibrahimi suoritti opintonsa kokonaan Albaniassa.

Ibrahimi sävelsi muun muassa pianomusiikkia, kuten *Tokatë për pianon* (1963).
Ydinsukellusvene

**Ydinsukellusvene** on sukellusvene, jonka propulsiojärjestelmänä on ydinreaktori, muttei välttämättä varustettu ydinaseella. 

Ydinsukellusveneet ovat dieselkäyttöisiä sukellusveneitä parempia useista eri syistä: Niiden suurin etu on pitkä toiminta-aika sukelluksissa, joten ne ovat myös vaikeammin havaittavissa. Ydinsukellusveneillä voidaan olla hyvin pitkiä aikoja pinnan alla, sillä akkuja ei tarvitse ladata ydinkäyttöisyyden takia. Polttoainetta riittää käytännössä koko sukellusveneen toiminta-ajaksi, joka on noin 30 vuotta. Dieselkäyttöisen sukellusveneen on käytävä säännöllisesti pinnassa lataamassa akkuja, joita se käyttää sukelluksissa voimanlähteenä. Polttoainemäärän rajoitusten vuoksi niiden toimintasäde avomerellä on ydinsukellusveneitä huomattavasti lyhyempi. Ydinsukellusveneitä on käytettävä satamissa pitkälti vain ylläpidon, tarvikkeiden ja miehistön huollon takia. Ydinsukellusveneet ovat myös dieselkäyttöisiä sukellusveneitä nopeampia, ja niiden suurempi koko mahdollistaa kattavamman ase- ja tarvikearsenaalin kantamisen.

## Lähteet

## Aiheesta muualla
*
Kristin Davis

**Kristin Landen Davis** (s. 24. helmikuuta 1965 Boulder, Colorado, Yhdysvallat) on yhdysvaltalainen näyttelijä, jonka kuuluisin rooli on Charlotte Yorkin rooli HBO:n komediasarjassa *[[Sinkkuelämää]]*. Davis nähtiin samassa roolissa myös sarjaa seuranneissa kahdessa elokuvassa sekä vuonna 2021 alkaneessa *[[And Just Like That...]]* -sarjassa.

## Lapsuus ja nuoruus
Davis syntyi Boulderissa, Coloradossa. Hän on ainoa lapsi, ja hänen vanhempansa erosivat hänen ollessaan vauva. Hänen isäpuolensa, silloinen Colorado Boulderin yliopiston professori Keith Davis, adoptoi hänet mentyään naimisiin Kristenin äidin kanssa vuonna 1968. Davisilla on kolme sisarpuolta isänsä ensimmäisestä avioliitosta. Varhaislapsuudessaan hän muutti vanhempiensa kanssa Columbiaan, Etelä-Carolinaan, missä hänen isäpuolensa työskenteli Etelä-Carolinan yliopiston rehtorina ja opetti psykologiaa.

Davis halusi näyttelijäksi yhdeksänvuotiaasta lähtien, kun hänet esiintyi Workshop Theatre -tuotannossa *Lumikki ja seitsemän kääpiötä*. Davis asui Etelä-Carolinassa, kunnes hän valmistui A.C. Flora High Schoolista vuonna 1983. Hän muutti sen jälkeen New Jerseyyn, jossa hän valmistui näyttelijän BFA-tutkinnolla Rutgersin yliopiston Mason Gross School of the Artsista vuonna 1987.

## Ura
Ennen *Sinkkuelämää* Davis näytteli draamasarjassa *[[Melrose Place]]*, mutta koska yleisö inhosi syvästi hänen kieroa hahmoaan, se kirjoitettiin ulos sarjasta jo yhden kauden jälkeen. Davis on myös vieraillut televisiosarjoissa *[[Frendit]]*, *[[Teho-osasto (televisiosarja)|Teho-osasto]]* ja *[[Seinfeld]]* ja hän on juontanut ohjelmaa *200 Greatest Pop Culture Icons*. *Sinkkuelämää* päättyi keväällä 2004, minkä jälkeen hän on näytellyt muun muassa elokuvissa *The Shaggy Dog* ja *[[Lomaterapiaa]]*. 

## Filmografia

## Lähteet

## Aiheesta muualla

*
Tish Daija

**Tish Daija** (30. tammikuuta 1926 – 3. lokakuuta 2003) oli albanialainen säveltäjä. Hän syntyi Gjirokastërissa ja opiskeli Moskovassa vuosina 1950–1956. Hän sävelsi muun muassa jousikvarteton (1953), baletin *Halili dhe Hajrija* (1963) ja oopperoita.

Daija myös opetti muiden muassa Feim Ibrahimia ja Lejla Agollia Tiranan konservatoriossa. 

## Lähteet
Henry Fielding

**Henry Fielding** (22. huhtikuuta 1707 Glastonbury – 8. lokakuuta 1754 Lissabon) oli englantilainen kirjailija ja tuomari. Hän kirjoitti Samuel Richardsonin *Pamela* -nimistä romaania kohtaan tähdätyn ivallisen kirjoituksen nimeltään *Shamela*. Fieldingin ensimmäinen romaani kertoi Joseph Andrews -nimisen henkilön seikkailuista, mutta Fieldingin pääteos ja kaupallinen menestys on nimeltään Tom Jones. Fieldingin romaanit vaikuttivat suuresti 1700- ja 1800-lukujen englantilaisen romaanin kehitykseen ja realismin vakiintumiseen Englannin kirjallisuudessa. Hän kirjoitti myös näytelmiä, runoja ja esseitä.

Työskennellessään tuomarina Lontoossa Fielding organisoi Englannin ensimmäisen rikospoliisiosaston vakavien rikosten tutkintaa varten.

## Suomennetut teokset

* 

* 
** Ilmestynyt ensi kerran suomeksi 1950 WSOY:n kustantamana, lyhentäen suomentanut Olli Nuorto.

## Lähteet

## Aiheesta muualla

*Henry Fieldingin teoksia Gutenberg-projektissa
*Vapaasti ladattavia Henry Fieldingin e-kirjoja Projekti Lönnrotilta
Juri Bilonoh

**Juri Hryhorovytš Bilonoh** (, s. 9. maaliskuuta 1974 Bilopillja, Ukrainan SNT, Neuvostoliitto) on ukrainalainen kuulantyöntäjä. Hän on kaksi metriä pitkä ja painaa 130 kilogrammaa.

Vuonna 1992 Bilonoh voitti Soulissa nuorten maailmanmestaruuden tuloksella 18,46. Barcelonan sisäratojen MM-kilpailuissa 1995 hän oli viides. Sekä 1995 että 1997 hän voitti kultamitalin universiadeissa ja vuonna 1997 Pariisin MM-hallikisoissa maailmanmestaruuden tuloksella 21,02. Saman vuoden Ateenan MM-kilpailuissa hän sijoittui neljänneksi. 1998 Budapestin EM-kisoista ja 1999 Maebashin MM-hallikisoissa hän saavutti pronssia. Sevillan MM-kilpailuissa 1999 ja Sydneyn olympialaisissa 2000 hän oli viides.

2001 Bilonoh saavutti hopeaa universiadeissa. Lissabonin sisäratojen MM-kilpailuissa hän oli kahdeksas ja Edmontonin ulkoratojen MM-kisoissa kuudes. 2002 EM-kisoissa Münchenissä hän voitti uransa toisen aikuisten arvokisakultamitalin tuloksella 21,37. Vuonna 2003 hän saavutti pronssia sekä Birminghamin MM-hallikisoista (21,13) että myöhemmin Pariisin ulkoratojen MM-kisoista (21,10). Budapestin sisäratojen MM-kilpailuissa 2004 hän oli kahdeksas. 

Ateenan olympialaisissa vuonna 2004 Bilonoh voitti alun perin kultamitalin tuloksella 21,16&nbsp;m. Kilpailussa Adam Nelson työnsi ensimmäisellään 21,16&nbsp;m ja Bilonoh kahdella ensimmäisellään 21,15&nbsp;m. Nelson johti kilpailua viimeiselle kierrokselle asti jolloin Bilonoh työnsi 21,16&nbsp;m ja voitti kilpailun pidemmällä toiseksi parhaalla työnnöllään. Nelson ei ensimmäisen kierroksen jälkeen saanut lainkaan tulosta. Vuonna 2012 Kansainvälinen olympiakomitea tutki uudestaan Bilonohin Ateenan olympialaisissa antamat dopingnäytteet. Näytteissä oli merkkejä dopingin käytöstä ja hän menetti olympiavoittonsa. Hän sai kahden vuoden kilpailukiellon, joka päättyi 26. maaliskuuta 2015 ja hänen tuloksensa aikaväliltä 18. elokuuta 2004 – 17. elokuuta 2006 hylättiin takautuvasti.

Helsingin MM-kilpailuissa 2005 Bilonoh sijoittui alun perin neljänneksi ja Göteborgin EM-kilpailuissa 2006 kuudenneksi. Pekingin olympialaisissa 2008 hän sijoittui kuudenneksi.

Ukrainan mestaruuden Bilonoh on voittanut kuulantyönnössä vuosina 2001, 2003, 2005 ja 2006 sekä kiekonheitossa vuosina 1999, 2001, 2003 ja 2006.

## Lähteet
Toppelius

**Toppelius** on Oulusta peräisin oleva suku. Ensimmäisenä nimeä käytti Mikael Mikaelinpoika Toppelius 1600-luvun lopussa. Osa suvun tunnetuimmista jäsenistä on käyttänyt nimeä lyhyemmässä muodossa *Topelius*.

## Suvun jäseniä
* Mikael Toppelius (1734–1821), kirkkomaalari
** Johan Gabriel Toppelius (1767–1808), pappi
** Zacharias Topelius vanhempi (1781–1831). (Alkoi kirjoittaa nimensä Topelius), lääkäri
*** Zacharias Topelius (1818–1898), kansallinen herättäjä, kirjailija, Helsingin yliopiston rehtori
** Gustaf Toppelius (1786–1864), Oulun kaupunginlääkäri
*** *Sofia Toppelius* (1821–1881), Gustaf Toppeliuksen tytär, Leopold Ludwig Toppeliuksen puoliso
*** Gustaf Viktor Toppelius (1825–1906), kenraalimajuri, Gustaf Toppeliuksen poika
*** Oskar Toppelius (1828-1904), kirjallisuudentutkija
*** *Jenny Emilia Toppelius* (1833–1911), Gustaf Toppeliuksen tytär, Paul Karl Toppeliuksen puoliso
** *Jakob Alexander Toppelius* (1781–1836), Kotlinin (Retusaaren) luterilaisen seurakunnan kirkkoherra
*** Leopold Ludvig Toppelius, (1821–1891), kontra-amiraali, Suomen meriekipaasin komentaja, Jakob Alexander Toppeliuksen poika
**** Georg Leopold Topelius (1858–1925), sotilas, tilanomistaja, virka- ja valtiopäivämies, Leopold Ludvig Toppeliuksen poika
*** Paul Karl Toppelius (1826–1900), kontra-amiraali, Jakob Alexander Toppeliuksen poika
* Woldemar Toppelius (1858–1933), taidemaalari; hänen puolisonsa oli taidemaalari Marga Toppelius, o.s. Kiseleff (1862–1924)
* Meri Toppelius (1863–1896), amerikansuomalainen pedagogi
* Guy Topelius (1887–1941), kirjailija, Georg Leopold Topeliuksen poika

;Merkittävimmät henkilöt aakkosjärjestyksessä
* Georg Leopold Topelius (1858–1925), sotilas, tilanomistaja, virka- ja valtiopäivämies
* Gustaf Toppelius (1786–1864), Oulun kaupunginlääkäri
* Gustaf Viktor Toppelius (1825–1906), kenraalimajuri
* Guy Topelius (1887–1941), kirjailija
* Leopold Ludvig Toppelius, (1821–1891), kontra-amiraali, Suomen meriekipaasin komentaja
* Marga Toppelius, o.s. Kiseleff (1862–1924), taidemaalari
* Meri Toppelius (1863–1896), amerikansuomalainen pedagogi
* Mikael Toppelius (1734–1821), kirkkomaalari
* Oskar Toppelius (1828-1904), kirjallisuudentutkija
* Paul Karl Toppelius (1826–1900), kontra-amiraali
* Woldemar Toppelius (1858–1933), taidemaalari
* Zacharias Topelius vanhempi (1781–1831). (Alkoi kirjoittaa nimensä Topelius), lääkäri
* Zacharias Topelius (1818–1898), kansallinen herättäjä, kirjailija, Helsingin yliopiston rehtori

## Lähteet
Francesco Azopardi

**Francesco Azopardi** (5. toukokuuta 1748 Notabile – 6. helmikuuta 1809 Rabat, Malta) oli maltalainen säveltäjä, urkuri, musiikinopettaja ja musiikkiteoreetikko. 

Azopardi syntyi Notabilessa, Maltalla ja asui vuosina 1763–1774 Napolissa. Myöhemmin hän työskenteli Mdinassa, Maltan entisessä pääkaupungissa, ja vuodesta 1789 lähtien Vallettassa. Hän sävelsi muun muassa kirkkomusiikkia ja *Sinfonia con Oboe Obbligaton* (1799). Azopardi kirjoitti myös musiikin teoriaa käsitteleviä teoksia.
Riika-areena

**Riika-areena** () on jäähalli Latvian Riiassa. Sitä käytetään enimmäkseen jääkiekko- ja koripallo-otteluiden, sekä konserttien järjestämiseen. Riika-areenaan mahtuu 12 500 ihmistä ja se valmistui vuonna 2006. Se oli yksi vuoden 2006 jääkiekon MM-kilpailuiden kilpailupaikoista toisen ollessa Skonto-areena. Vuoden 2016 miesten salibandyn MM-kilpailut järjestettiin Riika-areenalla. 

Artisteja, jotka ovat esiintyneet areenalla: Depeche Mode, Chris Rea, Korn, Queen+Paul Rodgers, Sigur Rós, Sex Pistols, KISS, Ozzy Osbourne, Placebo, Elton John, Lou Reed, R.E.M., Rihanna, Adam Tensta, P!nk, Kylie Minogue, Backstreet Boys, Björk, Seal, Avril Lavigne, Lenny Kravitz, Linkin Park, Muse, Sting, Patricia Kaas, Deep Purple, Scorpions, James Brown, Nazareth, Rammstein & Metallica.

## Liikenne
Riika-areenalle pääsee keskustasta johdinautoilla numero 3, 5 ja 25. Tavallisista busseista hallille kulkevat numerot 9, 11 ja 33. Keskustasta tultaessa lähimmän pysäkin nimi on A.Briana iela. Hallille voi myös saapua omalla autolla, parkkilippu ottelun ajaksi maksaa vajaat 6 euroa.
## Lähteet
* http://www.arenariga.com/en/par_arenu/fakti.html 

### Viitteet

## Aiheesta muualla

*Viralliset sivut
Witching Metal

**Witching Metal** on saksalaisen thrash metal -yhtye Sodomin ensimmäinen demo, joka julkaistiin vuonna 1982. Demon nimikappale pääsi myös yhtyeen ensimmäiselle EP:lle, In the Sign of Evilille. Yhtye myös esittää kyseisen kappaleen usein konserteissaan. 

## Kappaleet
# Devil's Attack
# Witching Metal
# Life from Hell
# Poisoned Blood

## Kokoonpano
* Tom Angelripper - laulu, basso
* Aggressor - kitara
* Chris Witchhunter - rummut

## Katso myös
* Victims of Death - Sodomin toinen demo
* The Sins of Sodom - Bootleg, joka sisältää tämän demon.
Victims of Death

**Victims of Death** on saksalaisen thrash metal -yhtye Sodomin toinen demo, joka julkaistiin vuonna 1984. Tämä demo sisälsi ensimmäisen demon (Witching Metal) kappaleet uudelleenäänitettyinä sekä neljä uutta kappaletta.

## Kappalelista
# Witchhammer
# Devil's Attack *
# Let's Fight
# Victims of Death
# Life from Hell *
# Poisoned Blood *
# Satans Conjuration
# Witching Metal *
:Tähdellä merkityt kappaleet löytyvät myös ensimmäiseltä demolta, tosin huonolaatuisempina.

## Kokoonpano
* Tom Angelripper - laulu, basso
* Aggressor - kitara
* Chris Witchhunter - rummut

## Katso myös
* The Sins of Sodom - bootleg, joka sisältää tämän demon.
Carmelo Pace

**Carmelo Pace** (17. elokuuta 1906 Valletta – 20. toukokuuta 1993 Sliema) oli maltalainen säveltäjä. Hänen teoksiaan ovat muiden muassa oopperat *Caterina Desguane* (1965), *I martiri* (1967), *Angelica* (1973) ja *Ipogeana* (1976).

Pace toimi myös musiikinopettajana. Hänen oppilaitaan oli muun muassa Jesmond Grixti.
Sympatomimeetit

**Sympatomimeetit** ovat aineita, joiden vaikutukset elimistössä vastaavat sympaattisen hermoston stimulaatiota, eli ne vaikuttavat kohde-elimissä noradrenaliinin tavoin. Sympatomimeettisiä aineita ovat elimistön omat katekoliamiinit (noradrenaliini, adrenaliini, ja dopamiini) useat β-fenyylietyyliamiinin johdannaiset (esimerkiksi amfetamiini ja efedriini) sekä jotkut täysin erirakenteiset kemialliset yhdisteet.

Vastaavasti tunnetaan sympatolyytit, jotka lamaavat sympaattisen hermoston vaikutuksia. Parasympatomimeetit (tai kolinergit) ja parasympatolyytit (oikeammin *antikolinergit*) vaikuttavat parasympaattiseen hermostoon.

## Lähteet
Jesmond Grixti

**Jesmond Grixti** (s. 1969 Sliema) on maltalainen säveltäjä. Hänen orkesteri- ja kamarimusiikkiteoksiaan on esitetty Euroopassa, Australiassa ja Japanissa.

Grixti opiskeli 1980-luvun alussa sävellystä Carmelo Pacen johdolla. Myöhemmin hän opiskeli Lontoossa ja Milanossa. Vuodesta 2000 lähtien hän on asunut Melbournessa, Australiassa.
Sela (psalmit)

**Sela** () on Psalmien kirjassa usein esiintyvä sana, jonka merkitys on epäselvä. Se esiintyy usein kohdissa, joissa on jonkinlainen sisällöllinen taite tai tauko. Sitä ei saa sekoittaa heprean sanaan *sela‘* ( joka tarkoittaa "kallio".)

Psalmeissa sela on todennäköisesti alun perin esitysohjeeksi tarkoitettu musiikkitermi. Sen on arveltu merkitsevän taukoa, välisoittoa, kuoron responsoriota, laulajaryhmän vaihtoa. tai kulttihuutoa.

## Esimerkkejä
*"Vaviskaa siis, älkää syntiä tehkö! Miettikää tätä vielä, kun menette levolle, olkaa ääneti Herran edessä. (sela). (Ps. 4:5)* 

## Esiintyvyydestä
"Sela" esiintyy 71 kertaa 39 psalmissa ja 3 kertaa Habakukin kirjan kolmannessa luvussa (joissakin käännöksissä "sela" on käännetty välisoitoksi tai jätetty pois kokonaan). 

## Muita merkityksiä
* seemiläinen heittoase; keihäs

## Lähteet
Juurekkaat

**Juurekkaat** (*Gymnopus*) on kantasienisuku. Suomessa on noin 15 pientä, valkoitiöistä juurekasta. Niistä yleisin lienee varsin kosteissa metsissä kasvava kalvakankeltainen kalpeajuurekas (*Gymnopus dryophilus*). Aiemmin juurekkaat-nimitystä käytettiin suvusta *Collybia*, mutta suurin osa Suomessa esiintyvistä juurekkaista on sittemmin siirretty *Gymnopus*-sukuun.

## Lajeja
* Kimppujuurekas (*Gymnopus acervatus*)
* Maksajuurekas (*Gymnopus alpinus*)
* Jouhinahikas (*Gymnopus androsaceus*)
* Nuppijuurekas (*Gymnopus aquosus*)
* Tupasjuurekas (*Gymnopus confluens*)
* Kalpeajuurekas (*Gymnopus dryophilus*)
* Haisunahikas (*Gymnopus foetidus*)
* Tummajuurekas (*Gymnopus fuscopurpureus*)
* Löyhkäjuurekas (*Gymnopus hariolorum*)
* Haisujuurekas (*Gymnopus impudicus*)
* Keltahelttajuurekas (*Gymnopus ocior*)
* Kirpeäjuurekas (*Gymnopus peronatus*)
* Mäntyjuurekas (*Gymnopus putillus*)
* Koivujuurekas (*Gymnopus terginus*)
* Kevätjuurekas (*Gymnopus vernus*)

## Lähteet

## Aiheesta muualla
* Juurekkaat
Fire Emblem (videopeli)

**Fire Emblem** (, suom. "Liekehtivä miekka") on Intelligent Systemsin kehittämä ja Nintendon julkaisema taktinen roolipeli. Peli on julkaistu vuonna  Game Boy Advancelle.

Peli kuuluu *[[Fire Emblem]]* -sarjan seitsemän osa. Se on ensimmäinen sarjan peli, joka julkaistiin Pohjois-Amerikassa ja Euroopassa.

Peli toimii johdantona Japanissa julkaistulle sarjan edelliselle osalle *Fire Emblem: Fūin no Tsurugi*.

## Tarina

Peli seuraa kolmen ylhäisen hahmon tarinaa. Ensimmäisten 10 tehtävän päähahmo on Lyndis, Caelin markiisin tytär joka on elänyt pitkän aikaa Sacaen tasangoilla paimentolaisten kanssa. Hän saa tietää totuuden syntyperästään, ja lähtee Caeliniin tapaamaan isoisäänsä Hausenia. Caelinin vallananastaja Lundgren koettaa tehdä kaikkensa pysäyttääkseen Lyndisin saattueen. Ensimmäiset 10 tehtävää muodostavat pelin tutoriaalin.

Seuraavien 20 tehtävän päähahmoja ovat ylimykset Eliwood ja Hector. Pääjuoni vyörähtää käyntiin Eliwoodin isän kadotessa merkillisesti, ja häntä etsiessään Eliwood törmää erikoisiin merkkeihin sotavalmisteluista, ja vaaralliseen mustaan maagiin nimeltä Nergal joka haluaa tuhota koko maailman. Ensimmäisellä pelikerralla tapahtumia seurataan Eliwoodin näkökulmasta, ja toisella Hectorin näkökulmasta.

Pelin päähahmoissa oli muutamia erikoisia puolia: Lyndis on ensimmäinen *Fire Emblem* -sarjan naispuolinen päähahmo, ja Hector on ensimmäinen päähahmo, joka käyttää kirvestä miekan sijaan.

## Aiheesta muualla
*
Stephansdom

**Stephansdom** eli **Pyhän Tapanin tuomiokirkko** on keskiaikainen goottilainen katedraali Wienissä Itävallassa. Se sijaitsee aivan Wienin vanhan kaupungin keskustassa Ringstraßen sisäpuolella, Innere Stadtin kaupunginosassa. Stephansdomin alapuolella risteää kaksi metrolinjaa.

## Historia
Kirkon rakentaminen alkoi vuonna 1137. Vuonna 1147 paljon nykyistä pienempi romaaniseen tyyliin rakennettu kirkko vihittiin käyttöön ja pyhitettiin Pyhälle Stefanokselle. Läsnä oli monia saksankielisen Euroopan johtohahmoja, jotka valmistautuivat lähtemään toiselle ristiretkelle. Vuonna 1293 kirkko paloi, ja se rakennettiin uudelleen goottilaiseen tyyliin 1300-luvulta 1500-luvulle mennessä. Vuonna 1852 alkoivat kirkon perusteelliset uudistustyöt.

Stephansdom vaurioitui pahasti toisessa maailmansodassa ja pohjoistornin valtava Pummerin-kello putosi alas ja särkyi. Se kuitenkin valettiin uudelleen, vielä suuremmaksi kuin aiemmin.

Kirkon kuuluisa ruudullinen tiilikatto lisättiin vuonna 1952.

## Rakenne ja ulkonäkö

Katedraali on 107 metriä pitkä ja 34 metriä leveä. Keskilaivan korkeus on 28 metriä, ja kolme kuoria ovat 22 metriä korkeita. Etelätornin korkeus on 133 metriä, ja sinne vie 343 porrasaskelmaa. Pummerin-kello on pohjoistornissa, ja sinne voi nousta hissillä.

Katedraali on rakennettu kalkkikivestä, ja sen alkuperäinen väri on valkoinen. Viime vuosikymmenien aikana ilmansaasteiden lisääntyessä Stephansdomin pinnalle on syntynyt tumma, lähes musta kerros. Sitä on osittain puhdistettu pois. Katedraalin kunnossapitoa varten on keskiajalta asti toiminut työpaja. Sen noin 20 työntekijän palkka maksetaan pääosin lahjoitusrahoista, sekä tornihissin pääsymaksutuloista. Vaativimpiin hankkeisiin työpaja on saanut myös EU-rahoitusta.

## Lähteet

## Aiheesta muualla

* Official Website of the Stephansdom  
** of the Museum 
* About the Bells 
* Digital European Cathedral Archives
Kevin Volans

**Kevin Volans** (s. 26. heinäkuuta 1949, Pietermaritzburg) on eteläafrikkalainen säveltäjä, joka asuu tällä hetkellä Dublinissa.

Volans valmistui vuonna 1972 Witwatersrandin yliopistosta (Johannesburg) ja jatkoi opintojaan vielä Aberdeenin yliopistossa. Vuosina 1973-1981 hän asui Kölnissä, jossa häntä opetti Karlheinz Stockhausen. Volans asuu nykyään Dublinissa ja hänellä on Irlannin kansalaisuus. 

Volans on kirjoittanut useita sävellyksiä Kronos-kvartetille. Niiden lisäksi hän on säveltänyt muun muassa oopperan *The Man with Footsoles of Wind*, joka ensiesitettiin Lontoossa 1993, sekä konsertot pianolle ja sellolle.

## Lähteet

## Aiheesta muualla
* Kevinvolans.com
Raúl Tamudo

**Raúl Tamudo Montero** (s. 19. lokakuuta 1977 Santa Coloma de Gramenet, Barcelonan maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa espanjalaista Rayo Vallecanoa.

## Seurajoukkueura

Tamudo on barcelonalaisen Espanyolin kasvatti ja pelasi seurassa ammattilaisuransa ensimmäiset 14 vuotta lukuun ottamatta lyhyitä lainapestejä Alavésissa ja Lleidassa. Espanyolissa hän voitti cup-kilpailu Copa del Reyn kahdesti vuosina 2000 ja 2006. Hän pitää hallussaan sekä seuran ottelu- että maaliennätystä Espanjan korkeimmalla sarjatasolla Primera Divisiónissa. Marañónin entinen maaliennätys (111) rikkoontui 9. kesäkuuta 2007 paikalliskamppailussa Barcelonaa vastaan Tamudon tehtyä kaksi maalia. Tamudo toimi myös joukkueensa kapteenina.

Tamudo jätti Espanyolin kauden 2009–2010 jälkeen. Hän riitaantui kauden aikana valmentaja Mauricio Pochettinon ja seurajohdon kanssa, eikä hänen sopimustaan uusittu. 31. heinäkuuta 2010 hän teki yksivuotisen sopimuksen Real Sociedadin kanssa.

## Maajoukkueura

Tamudo oli mukana vuoden 2000 kesäolympialaisissa hopeaa voittaneessa Espanjan olympiajoukkueessa. A-maajoukkueessa hän debytoi samana vuonna.

## Saavutukset

* Copa del Rey: 2000, 2006
* Olympiahopea: 2000

## Lähteet
Eleanor Alberga

**Eleanor Alberga** (s. 1949 Kingston) on jamaikalainen taidemusiikin säveltäjä ja pianisti. Hän päätti ryhtyä konserttipianistiksi viisivuotiaana ja opiskeli Royal Academy of Musicissa, Lontoossa. 

Alberga on säveltänyt muun muassa orkesterimusiikkia, jousikvartettoja, pianomusiikkia ja vokaaliteoksia. 

## Aiheesta muualla
* Viralliset sivut
Akin Euba

**Olatunji Akin Euba** (28. huhtikuuta 1935 Lagos – 14. huhtikuuta 2020) oli nigerialainen säveltäjä, musiikintutkija ja pianisti. Hän on etniseltä taustaltaan joruba.

Euba opiskeli sävellystä Arnold Cooken johdolla Trinity College of Musicissa, Lontoossa ja Roy Travisin johdolla Kalifornian yliopistossa, Los Angelesissa.

Monissa Euban teoksissa on vaikutteita afrikkalaisesta musiikista. Hän on säveltänyt muiden muassa oopperan *Chaka* (1970). 

## Lähteet

## Aiheesta muualla
* Akin Euba
Ludovic Lamothe

**Ludovic Lamothe** (12. toukokuuta 1882 Port-au-Prince – 4. huhtikuuta 1953) oli haitilainen säveltäjä ja pianisti. Hänen molemmat vanhempansa soittivat pianoa, ja pianonsoiton alkeet hän oppikin äidiltään. Vuonna 1910 hän lähti Ranskaan opiskelemaan.

Lamothe sävelsi pääasiassa pianomusiikkia.
Justin Elie

**Justin Elie** (1. syyskuuta 1883 Port-au-Prince – 1931) oli haitilainen taidemusiikin säveltäjä ja pianisti. Valmistuttuaan vuonna 1905 hän työskenteli Ranskassa ja Länsi-Intian saaristossa. 

## Aiheesta muualla
* Justin Elie
Fela Sowande

**Fela Sowande** (1905–1987) oli nigerialainen säveltäjä ja urkuri. Hän sävelsi jazzia ja taidemusiikkia. 

Sowande syntyi musikaaliseen perheeseen. Hän aloitti uransa kuorolaulajana. Sowande alkoi perehtyä jazziin 1930-luvun alussa, ja muutti samoihin aikoihin Lontooseen. Hän palasi Nigeriaan vuonna 1953 ja kuoli vuonna 1987 aivohalvaukseen Ravennassa, Ohiossa. 

Sowanden sävellyksiin kuuluvat muiden muassa *African Suite* (1944) ja *Folk Symphony* (1960). Monet hänen varhaisista sävellyksistään olivat urkuteoksia. 

## Aiheesta muualla
* Fela Sowande
Samuel Ekpe Akpabot

**Samuel Ekpe Akpabot** (3. lokakuuta 1932 Uyo – 7. elokuuta 2000 Uyo) oli nigerialainen säveltäjä. 

Akpabot opiskeli 11-vuotiaasta lähtien Lagosissa. Hän aloitti muusikonuransa laulamalla kuorossa. Vuonna 1954 hän matkusti Englantiin ja aloitti opintonsa Lontoon Royal College of Musicissa. Vuonna 1959 hän palasi Nigeriaan, jossa hän julkaisi ensimmäisen teoksensa, *Nigerianan* orkesterille. Pian hän kuitenkin uudisti sitä ja muutti nimeksi *Overture for a Nigerian Ballet*. Hänen muita teoksiaan ovat muiden muassa *Scenes from Nigeria* (1962), *Three Nigerian Dances* (1962), *Ofala* (1963), *Cynthia’s Lament* (1965) ja *Nigeria in Conflict* (1973). 

Akpabot kuoli synnyinkaupungissaan Uyossa vuonna 2000.

## Aiheesta muualla
* Samuel Ekpe Akpabot
Thoma Simaku

**Thoma(s) Simaku** (s. 1958) on albanialainen säveltäjä. Hän opiskeli vuosina 1978–1982 Tiranan konservatoriossa Tonin Harapin johdolla. Vuonna 1991 hän muutti Englantiin, jossa hän jatkoi opintojaan Yorkin yliopistossa. 

Simakun teoksia on esitetty kaikkialla Euroopassa, Pohjois-Amerikassa, Australiassa ja Kaukoidässä.

## Lähteet

## Aiheesta muualla
* Thoma Simaku
Synninpäästö

**Synninpäästö** eli *absoluutio* tarkoittaa kristinuskossa syntien anteeksiantamista. Jumalanpalvelukseen kuuluu yleinen rippi ja sen jälkeen yleinen synninpäästö. Kristillisissä kirkoissa on käytössä myös yksityinen rippi, jota seuraa synninpäästö. 

Liturgiassa liturgi johdattaa seurakunnan synnintunnustukseen. Sen jälkeen hän julistaa synninpäästön. Seurakunta ottaa synninpäästön vastaan sanalla aamen.

Yksityinen rippi voi noudattaa kaavaa tai olla vapaamuotoinen. Siihen pitää kuitenkin sisältyä tunnistettava synnintunnustus ja synninpäästö. Sen voi ottaa vastaan joko pappi, muu seurakunnan työntekijä tai seurakuntalainen.

Ortodoksisessa ja katolisessa kirkossa rippi, johon synninpäästö kuuluu, on sakramentti eli erityinen pyhä toimitus.

## Lähteet
Absoluutti

**Absoluutti** tarkoittaa seuraavia asioita:

* absoluutti, filosofian ehdotonta tai riippumatonta olevaista tarkoittava käsite
* absoluutti, teologiassa Jumala tai jumaluus.
Jean Langlais

**Jean François-Hyacinthe Langlais III** (15. helmikuuta 1907 La Fontenelle – 8. toukokuuta 1991 Pariisi) oli ranskalainen taidemusiikin säveltäjä, urkuri ja improvisoija. Hän kierteli konserttiurkurina ympäri Eurooppaa ja Yhdysvalloissa.

Langlais syntyi La Fontenellen kylässä. Hän sokeutui kahden vuoden iässä. Myöhemmin hänet lähetettiin Pariisin konservatorioon, jossa häntä opettivat Marcel Dupré, Paul Dukas ja André Marchal. Langlais toimi vuosikymmenten ajan Sainte-Clotilde-basilikan pääurkurina Pariisissa - se onkin eräs kaupungin täkeimpiä pyhättöjä urkumusiikin kannalta, olivathan samaa virkaa ennen Langlais'ta hoitaneet niin ikään maineikkaat säveltäjät César Franck, Gabriel Pierné ja Charles Tournemire. 

Langlais sävelsi 254 opusnumerollista teosta. Hän ansioitui etenkin urkumusiikin saralla, mutta sävelsi myös mm. pianomusiikkia ja messuja.

## Lähteet
Douglas Lilburn

**Douglas Gordon Lilburn** (2. marraskuuta 1915 Wanganui, Uusi-Seelanti – 6. kesäkuuta 2001 Wellington, Uusi-Seelanti) oli uusiseelantilainen säveltäjä.

Lilburn syntyi Wanganuissa ja opiskeli vuosina 1934–1936 Canterbury University Collegessa Christchurchissa. Vuonna 1937 hän pääsi perheensä tuella opiskelemaan Lontoon Royal College of Musiciin. Hän palasi Uuteen-Seelantiin vuonna 1940.

Lilburn sävelsi muun muassa kolme sinfoniaa, Aotearoa-alkusoiton, Drysdale-alkusoiton, kantaatin ja teoksia jousiorkesterille. Hän kuoli 2001 ollessaan 85-vuotias.

## Lähteet
Abstrahointi

**Abstrahointi** tarkoittaa yleiskäsitteen muodostamista yksinkertaistamalla ja yleistämällä. Tämä voi olla asioiden yhdistämistä siten, että on vain pääasiat ja sivuasiat. 

Alun perin abstrahointi tarkoitti aristoteelisessa ajatteluperinteessä mielen toimintaa sen muodostaessa yleiskäsitteen. Aistien havaitessa jonkin olion ja mielen muodostaessa siitä yleiskäsitteen mielen ikään kuin ajateltiin erottavan aineesta siihen aristotelisen ajattelutavan mukaan sisältyneen muodon eli *forman*. 

1300-luvun myötä abstrahoinnin käsitteelle vakiintui myös käyttötapa, jossa tarkoitettiin käsitteen erottamista läsnä- tai olemassaolosta. Tällöin käsitteellisen tiedon vastakohta oli välitön havainto eli intuitio ja intuitiivinen tieto. 

Kuvataiteessa abstrahointi tarkoittaa pelkistämistä, yleistämistä tai pyrkimystä abstraktiin ilmaisuun. Vastaavalla tavalla voidaan toimia tietokoneiden ohjelmoinnissa, kun käytetään graafisia ohjelmointikieliä tekstipohjaisten ohjelmointikielten sijaan.

## Lähteet
Nigel Keay

**Nigel Keay** (s. 1955 Palmerston North, Uusi-Seelanti) on uusiseelantilainen 
säveltäjä ja alttoviulisti. Hän on asunut vuodesta 1998 lähtien Pariisissa Ranskassa. 

Keay on säveltänyt muiden muassa jousikvartettoja, alttoviulukonserton ja yksinäytöksisen oopperan.

## Aiheesta muualla
* Viralliset sivut ,
Abstrakti

**Abstrakti** (latinan sanoista *abs-traho* ’vetää pois’ (konkreettisesta havaintoyhteydestä)) voi tarkoittaa ainakin seuraavia:

* abstrakti taide, todellisuutta sellaisenaan jäljittelemätön taide, vastakohtana figuratiivinen taide
* abstrahoimalla saatu, käsitteellinen, yleistetty, pelkistetty
* ei suoranaisesti havaittavissa oleva eikä sellaisenaan todellisuuteen kuuluva
* tieteellisen kirjoituksen tiivistelmä; sana on tullut käyttöön englannin kielen vaikutuksesta (*abstract*)
* abstrakti algebra, matematiikan osa-alue
* abstrakti olio, ontologinen käsite
* abstrakti tietotyyppi, ohjelmoinnissa käytettävä tietotyyppi
Absurdi

**Absurdi** (, epäsointuinen, sorahteleva) tarkoittaa järjetöntä, järjenvastaista, mahdotonta tai mieletöntä. Sana voi viitata muun muassa seuraaviin asioihin:

* absurdismi, kuvauksia käyttävä tyyli, eksistentialismista syntynyt ajattelusuuntaus sekä erityinen taidesuuntaus, varsinkin Ranskan 1950-luvun näytelmäkirjallisuuden suuntaus 
* Absurd, kansallissosialistinen black metal -yhtye
Sovitin

**Sovitin** eli **sovite** tai **adapteri** on tekniikassa yleistys, sovituslaite joka mahdollistaa kahden tai useamman erityyppisen komponentin, liittimen tai eri tekniikkaa käyttävän laitteen liittämisen toisiinsa tai johonkin alustaan. 

Yksinkertaisimmillaan sovitin muuttaa ainoastaan liittimen ulkomuotoa, kokoa tai pinnijärjestystä, mutta esimerkiksi jossain elektronisessa laitteessa käytettävä sovitin voi sisältää vaikkapa jännitettä muuttavia kytkentöjä, sähköisen signaalin optiseksi muuttavia komponentteja ja mikroprosessorin.
Sákis Rouvás

**Anastásios ”Sákis” Rouvás** (, IPA: ) s. 5. tammikuuta 1972 Korfu) on kreikkalainen laulaja ja voimistelija. Rouvás juonsi yhdessä María Menoúnoksen kanssa Euroviisut 2006 Ateenassa.

Rouvás oli Kreikan edustajana Euroviisuissa vuonna 2004 kappaleellaan *Shake It*. Hän sijoittui kolmanneksi.

Rouvás valittiin sisäisesti edustamaan Kreikkaa Eurovision laulukilpailussa 2009. Rouvás esitti 18. helmikuuta pidetyssä karsinnassa kolme kappaletta: *Out of Control*, *Right on Time* ja *[[This Is Our Night]]*. Niistä *This Is Our Night* valittiin Kreikan edustuskappaleeksi. Kansainvälisessä Eurovision laulukilpailussa Rouvás sijoittui seitsemänneksi.

## Diskografia
### Albumit

* Sákis Rouvás (Σάκης Ρουβάς, 1991)
* Min antistékesai (Μην αντιστέκεσαι, 1992)
* Gia séna (Για σένα, 1993)
* Aíma, dákrya & idrótas (Αίμα, δάκρυα & ιδρώτας, 1994)
* Tóra archízoun ta dýskola (Τώρα αρχίζουν τα δύσκολα, 1996)
* Káti apó ména (Κάτι από μένα, 1998)
* 21os akatállilos (21ος ακατάλληλος, 2000)
* Óla kalá (Όλα καλά, 2002)
* To chróno stamatáo (Το χρόνο σταματάω, 2003)
* S' écho eroteftheí (Σ' έχω ερωτευθεί, 2005)
* Ypárchei agápi edó (Υπάρχει αγάπη εδώ, 2006)
* Írthes (Ήρθες, 2008)
* Paráfora (Παράφορα, 2010)

## Lähteet

## Aiheesta muualla

* Official website 
* Sakis - Star  
* Sakis' Articles 
* Sakis' Articles
Likiarvopolynomi

**Likiarvopolynomi** on polynomi, jolla voidaan approksimoida jotain polynomia. Likiarvopolynomia käytetään matematiikan numeerisissa menetelmissä.

Jos tunnetaan funktion f(x) arvot eri x:n arvoilla tai etsitään ne differentiaali- tai/ja integraaliyhtälöistä käyttäen funktiosta polynomiarviota voidaan käyttää Taylorin kaavaa:
  
Kun D-matriisilla kerrotaan F-vektori, saadaan funktion derivaatat pisteissä x0...xn. D:n ensimmäinen ja kolmas matriisi muodostuvat binomikertoimista (Pascalin kolmio). Keskimmäisen matriisin kertoimet ovat sarjakehitelmän Log[1+x] kertoimia. Kun pisteet eivät ole tasavälein, käytetään kullekin matriisin M vaakariville eri x:n arvoa.

Kaava on helppo derivoida ja integroida x:n suhteen. Näin voidaan muuntaa differentiaali- ja integraaliyhtälöt yhtälöryhmiksi. 
Esimerkiksi: g1[x]*d²f[x]/dx²+g2[x]*df[x]/dx+g3[x]*f[x]=g4[x] muuntuu aritmeettiseksi yhtälöksi kullakin x:n arvolla kun derivaatat korvataan D-matriisilla. Esimerkiksi d²f[x]/dx²→D^2*F. g1[x] jne korvataan diagonaalimatriiseilla, jonka diagonaaliatvot ovat g1[x0],g1[x1],...g1[xn].

Kaava voidaan yleistää useammille muuttujille. Virheet ovat suurimmat alueen reunoilla. Niitä voidaan parantaa esimerkiksi valitsemalla pisteet projektiona ympyräkehältä halkaisijalle, kun kehä on jaettu tasavälein:x(i)=(a+b)/2+(a-b)/2 Cos[i*Pi/n],i=0...n,x=a...b,T=(b-a)/(n-1). Tällöin D-matriisi saadaan Derivoimalla Lagrangen PolynomiLagrange formula ja asettamalla asettamalla muuttujan paikalle edellä mainitut pisteet. Laskennassa on käytettävä tarkkaa aritmetiikkaa jos pisteitä on paljon.
Pelastus

**Pelastus** tarkoittaa seuraavia asioita:

* pelastustoiminta onnettomuudessa
* pelastus uskonnossa
* luonnonsuojelu, joka pelastaa uhanalaisia eliölajeja
* yleisesti jonkin esineen tai asian pelastamista tuhoutumiselta tai vaurioitumiselta.

Katso myös Pelastusarmeija.
Käsikirjoitus

**Käsikirjoituksella** on kolme päämerkitystä. Alun perin se on tarkoittanut käsin papyrukselle, pergamentille tai paperille kirjoitettua tekstiä, kuten kirjoja ennen kirjapainotaidon tuloa.

Käsikirjoitus tarkoittaa myös painettavaksi tai monistettavaksi yleensä koneella kirjoitettua tekstiä eli manuskriptiä. Käsikirjoitus voi olla esimerkiksi romaanin tai väitöskirjan hyväksymätön ja painamaton raakavedos. Sitä käytetään myös yleisenä suunnitelman synonyyminä. Nykyisin käsikirjoituksella tarkoitetaan etenkin painettavaksi tarkoitettua.

Käsikirjoitusta tarkoittava sana manuskripti (*manuscript*) tulee latinankielisistä sanoista *manu scriptus*, kirjaimellisesti ”käsin kirjoitettu”. Se tarkoittaa kaikenlaista puhutun kirjoittamista muistiin käsin.

## Elokuva, televisio, teatteri ja muut taiteet

Käsikirjoituksella voidaan myös viitata elokuvaa, näytelmää tai televisio-ohjelmaa varten laadittuun tekstiin, jossa vuorosanat, taustaäänet, tapahtumapaikka, kuvan koko ynnä muita kuvausohjeita esitetään kohtaus kerrallaan. Sen tekijää, erityisesti elokuva- ja televisioalalla, sanotaan *[[käsikirjoittaja]]ksi*, teatterissa puhutaan yleisesti *[[näytelmäkirjailija]]sta*.

Käsikirjoituksen tarkoitus ja siten muoto vaihtelee tilanteen mukaan. Teatterissa ja elokuvassa käsikirjoitus on suunnitelma siitä, millainen näytelmän tai elokuvan tulisi olla. Molemmissa käsikirjoituksiin kuuluu näyttelijöiden repliikit ja jonkin tason tapahtumien kuvaus. Näytelmäkäsikirjoituksessa tapahtumia ei kuvata yhtä tarkasti kuin elokuvakäsikirjoituksessa. 

Muun muassa oopperan ja baletin yhteydessä käsikirjoitusta kutsutaan usein libretoksi. Baleteissa sen sisältönä on erityisesti teoksen tarina, jota koreografia noudattaa, ja vokaaliteoksissa (oopperat, oratoriot, operetit, passiot) lauluosuuksien teksti.

## Katso myös
* Elokuvakäsikirjoitus
* Raamatun käsikirjoitukset
* Synopsis

## Lähteet

## Aiheesta muualla

* Tekstuaalitieteiden sanasto (Suomalaisen Kirjallisuuden Seura).
* Dunderlin, Tommi: ”Tekstit teatterin pyörteessä: Näytelmätekstin sosialisaatio”. Teoksessa  Vapaasti luettavissa
* Katajamäki, Sakari: ”Mitä kriittinen editio tekee materiaalisen käsikirjoituksen tekstille?”. Teoksessa  Vapaasti luettavissa
Anarchy in the U.K.

**"Anarchy in the U.K."** on englantilaisen punk rock-yhtyeen Sex Pistolsin ensimmäinen singlejulkaisu ja hittikappale. Se julkaistiin marraskuussa 1976, ja se herätti heti suurta kohua nostaen yhtyeen suurmaineeseen ja samalla punk rockin suuren yleisön tietoisuuteen. Kappale julkaistiin myös yhtyeen ainoalla studioalbumilla *[[Never Mind the Bollocks, Here's the Sex Pistols]]* vuonna 1977, ja se on albumin ainut raita, jossa Glen Matlock on mukana. Siitä julkaistiin uusi versio videopeliin Guitar Hero III: Legends of Rock vuonna 2007. Rolling Stone -lehden The 500 Greatest Songs of All Time -listalla kappale on sijalla 56.

Monet yhtyeet, muun muassa Megadeth ja Mötley Crue, ovat tehneet kappaleesta cover-versioita. Sleepy Sleepers teki kappaleesta suomenkielisen version ”Anarkiaa Karjalassa”. 

## Kappaleet
#
#

## Kokoonpano
* Johnny Rotten – laulu
* Steve Jones – kitara, taustalaulu
* Glen Matlock – basso
* Paul Cook – rummut, taustalaulu

## Megadethin cover

Vuonna 1988 thrash metal -yhtye Megadeth julkaisi kappaleesta singlen.

### Kappaleet
**A-puoli**
# 

**B-puoli**
#  
# 

### Kokoonpano
* Dave Mustaine – laulu, kitara
* Jeff Young – kitara
* David Ellefson – basso, taustalaulu
* Chuck Behler – rummut

## Lähteet